Proposta del lingüista Gabriel Bibiloni d'estàndard per a la primera persona del singular del present d'indicatiu (ja sabeu: Jo cant, cante, canti o canto) http://bibiloni.net/textos/primera_persona.htm ------------------------------ Edito: coses del format
Jo no hi estic d'acord. No penso que sigui necessari arribar a un estàndard escrit (per cert, a veure quan ens reunim els filòlegs i decidim què fem amb estàndard, que a mi em fa més mal als ulls que res). És a dir, les formes dialectals jo penso que haurien de ser tan vives a la manera oral com a la manera escrita. Em sembla realment absurd que a les Illes no s'escrigui l'article salat, o a Sant Feliu de Guíxols ens haguem de menjar la neutra epentètica de "menja-te" per exemple i haver d'escriure "menja't".
Estic totalment d'acord amb el que dius i com a illenca que sóc. S'article salat és una forma arcaica que es tendria que poder utilitzar en ses formes escrites i també que sa gent ho vegi com una forma més coneguda dins sa nostra llengua catalana, perquè arriba a cansar es típics comentaris de riure que es fan quan t'escolten es teu article. Sobre es verbs, jo tenia entés que com hi ha una gran varietat de terminacions, totes elles són correctes en el català estàndar escrit a l'igual que en les primeres i segones persones del plural (naltros cantam/cantem, penseu/pensau...) I per acabar dir que està bé això d'un català estàndard, però com diu Tracalet, no tendriem que oblidar ses formes dialectals que tenim, que crec que és el que més riquesa dona a una llengua. 
Bé, primer de tot, benvinguda al racó! És clar, és exactament això, jo penso que buscar un estàndard que es parli als mitjans de comunicació, per exemple, és anar reduint la concepció que tenen la majoria de catalans pel que fa a la varietat lingüística. Al principat cal que sa gent vagi recordant que el català no és només el central, que sovint molts se n'obliden. Estic fart de sentir: "és que els mallorquins me fan gràcia perquè no els entenc, hahaha". Tristíssim.
A jo m'encanta el parlar salat. Bé, m'encanten tots els dialectes, però aquest especialment. 
S'article salat és un patrimoni a preservar!
I tant que és un patrimoni a preservar!!! que ferien es pobres barcelonins si no tenen un mallorquí, eivissenc, menorquí o formenterer a qui no entendre?? (sense ànims d'ofendre a ningú, però es que ja n'he passat de punyeteres)
No sabia que hi havia tants imbècils a la meva ciutat? . Estàs segura que no t'has trobat amb els de las Juventudes del PP? Bé, sigui com sigui, de pijos n'hi ha a tot arreu... Fixa't en algunes parts de Mallorca, per exemple.
Mira, no ho sé... però sa majoria des casos que m'he trobat són aquests, i és molt trist, si no respectam entre naltros ses nostres varietats dialectals, malament anam! i clar que a Mallorca hi ha pijos! al ser de s'illa petita no saps ses mossegades de llengua que m'he d'aguantar quan et pregunten si a Formentera hi viu gent. Mira, una cosa bona des barcelonins, de geografia si que en saben!
voliana, no se, jo sa vera es que ja no ho tenc molt clar això, però crec que si les zones castellanoparlants que tenen el dialecte no l'escriuen i no el perden, jo crec que els illencs l'article salat no el perdem. Jo pens que com a forma més formal s'ha d'utilitizar l'estandard a l'escriptura. Per cert Voliana Benvinguda!